《行路难 其二》
清代·凌树屏

有手但荷锄，有口但饮酒。荷锄无贤愚，饮酒忘是否。

人心变幻夫何穷，饥仇饱恩如追风，老子畏避走胡中，刘翁强解事，下视人间世。

薄天帖帖彼为谁，玉龙十二鞭不逝。吁嗟乎，天帝之尊犹尔为，群生闷闷何所之。

作者简介：浙江乌程人，字保厘，号缄亭。乾隆四年进士。历任凤县、咸阳知县，官至嘉兴府教授。工诗，多才情奔放之作。有《瓠息斋集》。